jkorsvik/nowiki_second_scrape_merged huggingface dataset:
María Clara Alonso

María Clara Alonso (født 2. februar 1990 i Rosario, Argentina) er en argentinsk skuespiller, sanger og programleder. Hun debuterte som skuespiller i 2007 i den argentinske versjonen av High School Musical. Siden 2007 har hun opptrådt i ulike Disney Channel-programmer i Latin-Amerika, blant annet som Angie i Violetta.


== Referanser ==


== Eksterne lenker ==
(es) Offisielt nettsted 
(en) María Clara Alonso på Internet Movie Database 
(fr) María Clara Alonso på Allociné 
(en) María Clara Alonso hos Rotten Tomatoes 
(en) María Clara Alonso hos The Movie Database
Guvernementet Kursk

Guvernementet Kursk var et guvernement i Russland og RSFSR fra 1779 til 1926.


== Eksterne lenker ==
(en) Kursk Governorate – kategori av bilder, video eller lyd på Commons
Stevneplassen ved Majavatn

Stevneplassen ved Majavatn ble fast etablert gjennom innvielsen av Majavatn misjonshus 18. juli 1915. Misjonshuset ble bygget som ledd i Finnemisjonens virksomhet blant sørsamer, og initativtakeren var emissær Paul Pedersen fra Trondheim.Området har vært samlingssted for sørsamer gjennom lang tid; dette kan dokumenteres tilbake til ca 1730. De første samlingene var på Hesjevollen ved Tomasvatnet, og sammenkomstene hadde et variert preg: dels kristelige samlinger, dels et sted hvor lappefogdene utførte embetshandlinger og dels et markedsstevne med fester, servering og sosial omgang. Forhåndsdrøftinger omkring etableringen av Norske Reindriftsamers Landsforbund foregikk her. Stevneplassen brukes fortsatt i samisk kristen sammenheng. Samlingsplassen kan også sees av tradisjonell samisk sijteorganisering. 
På området finnes flere bygninger enn kirka/misjonshuset. Et stolpebur bygd ca 1880 av Olov Andesson Marsfjell ble flyttet hit ca 1933 og fire gåetieh ble reist omkring 1920 av Nils Johan Kappfjell, Paul Kappfjell, Sakarias Dunfjell og Peder Jonsen Westerfjell. I 1960 ble Samenes ungdomsforening etablert av Odd Kappfjell, Leif Dunfjell mfl; de bygde danseplatting, restaurantbygg, sanitæranlegg og fire nye gåetieh. En kulturkollisjon mellom festkultur med alkohol, og samemisjonens ønske om ro og avhold førte i siste del av 1960-tallet til at interessen for stevnene avtok.


== Referanser ==
Interkommunalt samarbeid

Et interkommunalt samarbeid eller interfylkeskommunalt samarbeid er en organisasjonsform hvor to eller flere kommuner, to eller flere fylkeskommuner, eller en eller flere kommuner og en eller flere fylkeskommuner, oppretter et eget styre til løsning av felles oppgaver.
Vedtektene for det interkommunale styre skal inneholde bestemmelser om:
a.	styrets sammensetning og hvordan det utpekes,
b.	området for styrets virksomhet,
c.	hvorvidt deltakerkommunene skal gjøre innskudd til virksomheten,
d.	hvorvidt styret har myndighet til å ta opp lån eller på annen måte pådra deltakerne økonomiske forpliktelser,
e.	uttreden fra eller oppløsning av samarbeidet.
Den enkelte kommune og fylkeskommune kan i alle fall med ett års skriftlig varsel si opp sitt deltakerforhold i det interkommunale samarbeid og kreve seg utløst av det. Utløsningssummen fastsettes til andelens nettoverdi ved oppsigelsesfristens utløp, men ikke til mer enn verdien av de midler vedkommende kommune eller fylkeskommune har skutt inn.
Fra 01.01.2020 kan et interkommunalt samarbeid foregå gjennom et interkommunalt politisk råd, kommunalt oppgavefellesskap, vertskommunesamarbeid, interkommunalt selskap, aksjeselskap eller samvirkeforetak, en forening eller på en annen måte som det er rettslig adgang til.


== Referanser ==
Marco Mattiacci

Marco Mattiacci (født 8. desember 1970 i Roma) er en italiensk bedriftsleder. Han var teamsjef for Ferraris Formel 1-team fra april til november 2014.


== Karriere ==
Mattiacci studerte økonomi ved universitetet La Sapienza i Roma. Fra 1989 til 1999 jobbet han for Jaguar Cars i Storbritannia. Siden 1999 har han vært ansatt hos Ferrari. Etter flere engasjementer i USA, Asia og Europa ble han i 2010 utnevnt til CEO for Ferrari North America. I 2012 fikk han prisen Automotive Executive of the Year Award for sitt arbeid.
14. april 2014 tok Mattiacci over stillingen som teamsjef for Ferraris Formel 1-team fra Stefano Domenicali. 24. november samme år ble han erstattet av Maurizio Arrivabene.


== Referanser ==
Filosofiåret 1429

Filosofiåret 1429 er en oversikt over hendelser, utgivelser og personer med tilknytning til filosofi i 1429.


== Hendelser ==


== Publikasjoner ==


== Fødsler ==
fl. 1429 – Alexander Carpenter (Fabricius), engelsk skolastisk filosof


== Dødsfall ==
15. juni Paulus Venetus, italiensk filosof og teolog (født 1369/1372)
Jean Gerson, fransk teolog og filosof (født 1363)
Filosofiåret 1485

Filosofiåret 1485 er en oversikt over hendelser, utgivelser og personer med tilknytning til filosofi i 1485.


== Fødsler ==


== Dødsfall ==
28. oktober – Rudolf Agricola, (egentlig Rudolf Huysmann) tidlig nedertysk humanist (født 1442/1443)
Pietru Caxaro, filosof og lyriker fra Malta (født ca. 1400)
død etter 1484 – Johannes Hennon, nederlandsk skolastisk filosof (ukjent fødselsår)
		
		


== Referanser ==
Filosofiåret 1432

Filosofiåret 1432 er en oversikt over hendelser, utgivelser og personer med tilknytning til filosofi i 1432.


== Hendelser ==


== Publikasjoner ==


== Fødsler ==


== Dødsfall ==
etter 1431 – Konstantin Kostenetski, bulgarsk forfatter og filosof (født ca. 1380)
Åpne digitale læringsressurser

Åpne digitale læringsressurser er fritt tilgjengelige digitale læremidler som er nyttige i læring, undervisning og forskning. De åpne digitale læringsressursene spres med åpne lisensbetingelser som for eksempel Creative Commons eller GNU fri dokumentasjonslisens.
Leopold Stokowski

Leopold Anthony Stokowski (født 18. april 1882 i London i England, død 13. september 1977 i Nether Wallop i  England; egentlig Leopold Antonin Stanisław Bolesławowicz Stokowski) var en britisk-amerikansk dirigent av polsk-irsk herkomst. Stokowski studerte musikk ved Royal College of Music i London samt i Oxford, Berlin, München og Paris. Han er i dag særlig kjent for sin lange assosiasjon med Philadelphia Orchestra samt for å ha medvirket som dirigent i Disney-filmen Fantasia (1940).


== Liv og virke ==


=== Bakgrunn ===

Stokowski var hemmelighetsfull om sin bakgrunn og ledet gjerne folk på villsport om den - det gjaldt både fødeåret og fødestedet (som han noen ganger påstod var Kraków, andre ganger Pommern i Tyskland og at etternavnet egentlig var Stock). Hans far var polakk, og moren skotsk (ikke irsk, som det ble antatt av noen). Han ble ved dåpen oppkalt etter sin polske bestefar Leopold.


=== Dirigent ===
Han dirigerte i en malerisk stil, hvor emosjon og uttrykk var vektet høyt. Han var især skattet som fortolker av engelsk, russisk, amerikansk og fransk musikk.
Stokowski omskrev og arrangerte også verker som for eksempel Johann Sebastian Bachs Toccata og Fuga i Dm for orkester, og en mengde lignende verker som vakte oppmerksomhet. 
Han komponerte også musikk til Walt Disneys tegnefilmer. 
Stokowski var sjefdirigent for forskjellige symfoniorkestre gennem tiden, som Symphony of the Air, New York Philharmonic, NBC Symphony Orchestra, Hollywood Bowl Symphony, London Symphony Orchestra, The American Symphony Orchestra, men det er nok med The Philadelphia Orchestra han huskes best. 
Han har gjort en mengde innspilninger av verker av komponister som Ralph Vaughan Williams, Peter Tsjajkovskij, Johann Sebastian Bach, Charles Ives, Gustav Mahler, Arnold Schönberg, Nikolaj Rimskij-Korsakov, Dmitrij Sjostakovitsj, Edward Elgar, Ludwig van Beethoven, Claude Debussy, Maurice Ravel, Andrzej Panufnik, Olivier Messiaen, Henry Purcell, Jean Sibelius, Carl Nielsen, Johannes Brahms, Franz Schubert, Gustav Holst, Antonin Dvorak. Noen av disse er uroppførelser.


== Referanser ==


== Eksterne lenker ==
(en) Offisielt nettsted 
(en) Leopold Stokowski – kategori av bilder, video eller lyd på Commons 
(en) Leopold Stokowski på Internet Movie Database 
(da) Leopold Stokowski på Filmdatabasen 
(en) Leopold Stokowski hos The Movie Database 
(en) Leopold Stokowski på Apple Music 
(en) Leopold Stokowski på Discogs 
(en) Leopold Stokowski på MusicBrainz 
(en) Leopold Stokowski på SoundCloud 
(en) Leopold Stokowski på Spotify 
(en) Leopold Stokowski på Last.fm 
(en) Leopold Stokowski på AllMusic 
(en) Leopold Stokowski hos American National Biography 
(en) Leopold Stokowski hos The Peerage 
(en) Leopold Stokowksi Diskografi
Strandtorn

Strandtorn eller strandtistel (Eryngium maritimum) er en stikkende, flerårig plante i skjermplantefamilien. 
Den kan bli opptil 60 cm høy. Bladene er tykke og håndflikede, og i bladkanten går de opphøyde nervene over til torner. Bladene er gråblå og har et vokslag som beskytter mot uttørking. Blomstene er blå og sitter i runde hoder omgitt av svøpeblad. Planten vokser på sandstrender og dyner ved havet. Strandtorn er utbredt langs atlanterhavskysten fra Sør-Norge til Marokko og rundt Middelhavet og Svartehavet. I Østersjøen finnes den nord til Gotska Sandön og Estland.I Norge fantes strandtorn tidligere fra Hvaler i Østfold til Sola i Rogaland, men den er nå forsvunnet de fleste steder. Den eneste gjenværende store forekomsten i Norge er på Lista. Tilbakegangen skyldes badegjester som fjerner stikkende planter, gjengroing og bruk av kunstgjødsel i natureng.


== Referanser ==


== Litteratur ==
C. Grey-Wilson og M. Blamey; norsk utgave T. Faarlund og P. Sunding (1992). Teknologisk Forlags store illustrerte flora for Norge og Nord-Europa. Teknologisk Forlag. ISBN 82-512-0355-4. 


== Eksterne lenker ==

(en) strandtorn – oversikt og omtale av artene i WORMS-databasen 
(en) strandtorn i Encyclopedia of Life 
(en) strandtorn i Global Biodiversity Information Facility 
(no) strandtorn hos Artsdatabanken 
(sv) strandtorn hos Dyntaxa 
(en) strandtorn hos ITIS 
(en) strandtorn hos NCBI 
(en) strandtorn hos The International Plant Names Index 
(en) strandtorn hos Tropicos 
(en) Kategori:Eryngium maritimum – bilder, video eller lyd på Wikimedia Commons 
(en) Eryngium maritimum – galleri av bilder, video eller lyd på Wikimedia Commons
Dobbel åttetallsløkke

Dobbel åttetallsløkke er en enkel måte å lage en fast løkke midt på tauet. Den brukes ofte i fjell og treklatring hvor tauet utsettes for små og mellomstore last. Etter sterk last kan Dobbel åttetallsløkke bli vanskelig å løsne.


== Utforming ==
Dobbel åttetallsløkke kan utformes ved å lage en åttetallsknop mens man holder bukten som om den var tampen av et tau som består av to tau.
Alternativt kan man lage  en åttetallsknop med laang tamp, tre tampen gjennom objektet, la tampen følge tauet tilbake gjennom åttetallsknoppen. 


== Kilder ==
Clifford W. Ashley. The Ashley Book of Knots. Doubleday, New York. ISBN 0-385-04025-3, knuten #1047
Guvernementet Kharkov

Guvernementet Kharkov (russisk:  Харьковская губерния) var et guvernement i keiserdømmet Russland fra 1835 til 1917. Det ble også kalt Slobodiska Ukraina.
Guvernementet var inndelt i 11 kretser (ujezd): Akhtyrka, Bogodukhov, Izjum, Kharkov, Kupjansk, Lebedin, Starobelsk, Sumy, Valki, Vovtsjansk og Zmijov.


== Referanser ==


== Eksterne lenker ==
(en) Kharkov Governorate – kategori av bilder, video eller lyd på Commons
Guvernementet Minsk

Guvernementet Minsk var et guvernement i keiserdømmet Russland i årene 1793-1921. Det grenset til Vilna, Vitebsk og Mohilev i nord og øst samt Tsjernigov, Kiev, Volynia og Grodno i sør og vest.
I 1884 var guvernementet inndelt i 9 kretser (ujezd): Babrujsk, Borisov, Igumen, Minsk, Mozyr, Novogrudok, Pinsk, Retsjitsa, Slutsk.Guvernementet utgjorde kjernen i det som ble det hviterussiske SSR i Sovjetunionen i 1919.


== Referanser ==


== Eksterne lenker ==
(en) Minsk Governorate – kategori av bilder, video eller lyd på Commons
Selestikk

Selestikk, også kalt Kuntepikk,
 er en enkel måte å lage en fast løkke midt på tauet. Den brukes for ikke kritiske nytteformål.


== Utforming ==
Selestikk kan utformes ved å starte som om man skal lage en Renneløkke midt på tauet, dvs man lager en full turn med tauet og plasserer tampen midt på rundingen. Istedenfor å dra det midtre gjennom rundingen (Renneløkke), drar man siden gjennom hullet mellom det midtre og den andre siden. på denne måten 'renner' ikke løkken; Den er relativ fast i størrelse.

		
For forhold som krever noe bedre, kan man bruke førerløkke; Førerløkke er en forbedret selestikk.
OBS! hvis du låser løkken til selestikk med en halvstikk av 'tampen', blir det IKKE en Førerløkke. Forskjellen kan bli skjebnesvanger i en krise. Førerløkke har en kritisk tilleggskryss og er mye mer pålitelig. 


== Referanser ==
Guvernementet Jekaterinoslav

Guvernementet Jekaterinoslav (russisk: Екатеринославская губернія) var et guvernement i Russland, 1802-1925. Det var omgitt av guvernementet Taurida, Kherson, Poltava, Kharkov og Donområdet. I sørøst grenset det til Azovhavet.
Guvernementet var til å begynne med delt i 8 kretser (ujezd): Jekaterinoslav, Verkhnodneprovsk, Bakhmut, Novomoskovsk, Aleksandrovsk, Pavlograd, Slavjanoserbsk og Rostov-na-Donu.


== Referanser ==


== Eksterne lenker ==
(en) Ekaterinoslav Governorate – kategori av bilder, video eller lyd på Commons
16. serierunde i Tippeligaen 2014

16. serierunde i Tippeligaen 2014 startet fredag 18. juli klokken 19 med Stabæk mot Brann. Runden fortsatte med to kamper lørdag 19. juli. Start mot Bodø/Glimt klokken 15.30. Og Strømsgodset mot Vålerenga klokken 18. Runden fortsatte med fire kamper søndag 20. juli. Molde mot Sandnes Ulf klokken 15.30, to kamper klokken 18, og Viking mot Lillestrøm klokken 19. Grunnet U19-EM i fotball for kvinner på Sarpsborg stadion, ble runden først avsluttet tirsdag 22. juli med Sarpsborg 08 mot Aalesund klokken 19.


== Kampfakta ==
Fredag 18. juli 2014

Lørdag 19. juli 2014

Søndag 20. juli 2014

Tirsdag 22. juli 2014
Tytebærdalselva

Tytebærdalselva eller Tyttebærelva (nordsamisk: Fastováhjohka) er ei elv i Lyngen kommune i Troms og Finnmark. Den er 6,6 km lang, og har et nedbørfelt på 13,5 km².Elva ligger i nordre del av Lyngsalpan og munner ut i Kjosen rundt 10 kilometer vest for Lyngseidet. Den har utspring nordvest for Istinden (1 495 moh.). Elva renner mot sørvest gjennom et steinete landskap med mye grov ur. På de nederste to kilometrene finnes noe skog, hovedsakelig furu og bjørk. Denne delen av nedbørfeltet er også sterkt preget av flere store grustak på begge sider av elva.
Nedbørfeltet over ca kote 130 ligger innenfor Lyngsalpan landskapsvernområde.
I mars 2011 ble Småkraft AS gitt konsesjon for utbygging av Tyttebærelva kraftverk. Kraftverket vil utnytte fallet i elva fra kote 128 til kote 3 ved munningen, og vil få en årlig produksjon på 5,7 GWh. Inntaket ligger like utenfor grensa til Lyngsalpan landskapsvernområde.


== Referanser ==
Jamalhalvøya

Jamalhalvøya (russisk полуостров Ямал; Poluostrov Jamal), også kalt Samojedhalvøya, er en halvøy i Jamalo-Nenetsk nordvest i Sibir i Russland, som strekker seg om lag 700 km utover i Karahavet. Den grenser til Bajdaratskajabukta i vest og til Obbukta i øst. På språket til de innfødte innbyggerne, nenetsene, betyr Jamal «verdens ende».
Halvøya er stort sett dekket av permafrost og er geologisk et ungt landområde, mindre enn 10 000 år gammelt. 
Jamalhalvøya har godt bevarte tradisjoner for nomadisk reinsdyrhold. Flere tusen nenetser og khantyer holder om lag 500 000 rein. 
Noen av de største gassfeltene i Russland ligger på Jamalhalvøya. Bovanenkovskoje er et felt utviklet av Gazprom i 2011-2012. 
Sommeren 2007 ble godt bevarte levninger av en 10 000 år gammel mammutkalv funner av reingjetere. Dyret var om lag seks måneder gammelt da det døde.


== Referanser ==
Alceste

Alceste er den italienske og franske navneformen for Alkestis, en gresk, mytiske prinsesse som sammen med sin mann, kong Admetos av Ferai, er hovedkarakter i Evripides' greske tragedie Alkestis.

LitteraturAlceste, dronning og hustruen til kjærlighetsguden i Geoffrey Chaucers Legenden om gode kvinner
Alceste, hovedkarakter i Molières MisantropenOperaerAlceste (Benda)
L'Alceste (Draghi)
Alceste (Franck)
Alceste (Gluck)
Alceste (Gresnick)
Alceste (Guglielmi)
Alceste (Koechlin)
Alceste, ou Le Triomphe d'Alcide (Lully)
Alceste (Portugallo)
Alceste (Schweitzer), opera basert på en tekst av Christoph Martin Wieland, 1773
Alceste (Wolf), opera basert på en tekst av Christoph Martin Wieland (tapt)
Alceste (Strungk)
L'Alceste (Ziani)Andre sceneverkAlceste (Händel) (1750), scenemusikk av Georg Friedrich Händel til en masque av Tobias Smollett
Philippe Quinault

Philippe Quinault (1635–1688) var en fransk dramatiker og librettist som sammen med komponisten Jean-Baptiste Lully var sterkt medvirkende til at barokkens franske opera fikk gjennomslag i konkurranse med italiensk opera.
Glansperioden til den franske operaformen tragédie lyrique begynte da Quinault i 1674 ble Lullys tekstforfatter. Quinaults librettoer er beslektet med de klassiske tragediene til  Pierre Corneille og Louis Racine, og de ble svært populære da de tilfredsstilte det franske publikumet og ikke minst kong Ludvig XIVs forkjærlighet for en velordnet og innholdsmessig krevende tekst med hurtig utvikling av plottet.
Den sannsynligvis mest suksessfylte av Quinaults librettoer var Armide (1686), hans siste sceneverk. Tematikken er konflikten mellom hedenskap og kristendom – som kristendommen går seirende ut av. Kongen valgte tema, og operaen ble under stor pomp og prakt oppført i Paris ett år etter opphevingen av det nantiske edikt, nærmest som en minneforestilling over kongens kamp mot motstanderne av den katolske kirka.


== Se også ==
Buffoniststriden


== Referanser ==


== Eksterne lenker ==
(en) Philippe Quinault – kategori av bilder, video eller lyd på Commons 
(en) Philippe Quinault på Internet Movie Database 
(en) Philippe Quinault på Discogs 
(en) Philippe Quinault på MusicBrainz 
(fr) Philippe QUINAULT Auteur dramatique Poète, kortbiografi og verkliste
(fr) Quinault, Philippe (1635–1688), litteratur av og om Philippe Quinault i SUDOC-katalogen (forening for de franske universitetbliotekene)
(de) Verk av og om Philippe Quinault i Deutsche Digitale Bibliothek
(fr) Verk av Quinault, Internet Archive
Malcolm Kelland

Malcolm Andrew Kelland (født 9. oktober 1963) er professor i organisk kjemi ved Universitetet i Stavanger, kjent for å finne opp miljøvennlige kjemikalier for oljeindustrien.
Han studerte ved Oxford University fra 1983 til 1990 og fikk en doktorgrad (DPhil) i det som på engelsk kalles organometallic chemistry. Fra 1991 til 2000 jobbet han ved Rogalandsforskning (etablert 1973) som fra 2006 har hett International Research Institute of Stavanger og driver forskning og utvikling innenfor energi, miljø og samfunn. I 2000 ble han tilsatt ved det som den gang var Høgskolen i Stavanger, men som fra 2004 ble til Universitetet i Stavanger.
Hans forskning har gitt kinetiske hydratinhibitorer, kjemikalier som virker mot ising (gasshydrering) i de rørene som frakter olje og gass. Uten disse ville oljeledningene fryse igjen. Tilstoppelsen kan også gjøre skade på de ansatte. Det Kelland har funnet opp kalles Low Dosage gas Hydrate Inhibitors (LDHI), og er bedre for miljøet enn det som hittil har vært vanlig i norsk oljeindustri, nemlig frostvæskene metanol (tresprit) og glykol.Oppfinnelsene hans er inspirerte av hvordan fisk overlever i kaldvann, og bruker nedbrytbare stoffer som etterligner fiskens protein. Kelland står som oppfinner på flere patent som delvis eies av oljeselskaper som Esso, og var i 2011 med på å starte firmaet Eco Inhibitors. Dette firmaet prøver å gjøre forretning på disse kjemikaliene. Fra 2010 har han ledet prosjektet «Green Production Chemistry», på norsk grønn oljefeltskjemi. Han utga i 2009 ei bok som heter Production Chemicals for the Oil and Gas Industry.Han er premiert av industrien og vant Lyse sin forskningspris i 2012 på 50 000 kroner. Året etter vant han Sparebank 1 SR-Bank sin innovasjonspris, også denne gangen vant han kroner 50 000.


== Utgivelser ==
Malcolm A. Kielland, Thor M. Svartaas, Jorunn Øvsthus og Takashi Namba (2000). «A new class of kinetic hydrate inhibitor» (PDF). Teknisk rapport fra Rogalandsforskning. Arkivert fra originalen (PDF) 26. juli 2014. CS1-vedlikehold: Flere navn: forfatterliste (link)
Malcolm Kelland (2009). Production Chemicals for the Oil and Gas Industry. CRC Press. 


== Referanser ==
Paul Vesterfjell

Paul Edin Joel Vesterfjell (sørsamisk Viesterviellien Pøøvle; født 9. februar 1921 i Vikna, død 27. februar 2000) var en sørsamisk reineier, gårdbruker og tradisjonsformidler, oppvokst ved Åbjøra i Bindal og senere bosatt i Namsskogan.Hans kunsteventyr Dah golme åerpenh ble først utgitt i årboka Åarjel-saemieh i 1983, og utgitt som barnebok i 2013. Historien handler om tre personifiserte vinder: mild bris, vind og storm. Han bidro til Leif Elsvatns bok Sørsamer forteller med sagn, minner og kulturhistorisk stoff, blant annet avsnittet «Minner fra min barndom og ungdom». Intervju og andre lydopptak med ham er publisert av Arkivverket.


== Referanser ==
Kremenets

Kremenets (ukrainsk: Кременець, Крем'янець; polsk: Krzemienec) er en by i Ternopil oblast vest i Ukraina. Byen har ca. 22 000 innbyggere.


== Kjente personer fra Kremenets ==
Juliusz Słowacki
Isaac Stern
Volodymyr Tratsjuk


== Referanser ==


== Eksterne lenker ==
Offisielt nettsted 
(en) Kremenets – kategori av bilder, video eller lyd på Commons
Gjerdelva

Gjerdelva (også kalt Lakselva) er ei elv i Lyngen kommune i Troms og Finnmark. Den er 8,9 km lang, og har et nedbørfelt på 17,1 km².Elva har utspring fra Øvre Gjerdelvvatnet (792 moh.), og renner derfra først mot nord, deretter mot øst gjennom Gjerdelvdalen, mellom Kavringtinden (Goalsevárri) (1 289 moh.) i øst og Rørnestinden (1 041 moh.) i nord. Fra ca 600 meters høyde faller elva bratt ned mot eidet mellom Lyngen og Kjosen. Ved skoggrensa snur elva igjen mot nord, før den nede i dalbunnen til slutt snur mot vest og munner ut innerst i Kjosen, rundt tre kilometer vest for Lyngseidet.
Den aller øverste delen av nedbørfeltet (over ca kote 700) ligger innenfor Lyngsalpan landskapsvernområde.
Gjerdelva fallrettslag SUS har søkt konsesjon på utbygging av Gjerdelva kraftverk, som vil utnytte fallet fra kote 587 til kote 35 og få en årlig produksjon på 17,5 GWh.


== Referanser ==
Vemma

Vemma var et selskap fra USA etablert i 2004 som solgte energidrikk og kosttilskudd etter salgsmodellen multi-level marketing.Vemma ble grunnlagt av Benson K. Boreyko, Lauren Boreyko og Karen Boreyko i Arizona i 2004. Selskapets hovedprodukt var energidrikken Verve som var ment å være et sunt alternativ til merker som Red Bull og Monster. Selskapet opplevde derfor stor utbredelse blant ungdommer. Selskapet hadde stor utbredelse i Norge, og ble i 2013 tatt opp som prøvemedlem hos Direktesalgsforbundet.
Blant selskapets offisielle ambassadører var den norske sprinteren Jaysuma Saidy Ndure og den amerikanske modellen Jenny McCarthy. Det østerrikske kombinertlandslaget har også anvendt produktene i sitt treningsopplegg.I 2014 ble selskapet funnet å være et ulovlig pyramidespill av italienske myndigheter. Begrunnelsen var at selskapets primære fokus var å verve stadig nye selgere fremfor salg av produkter. Selskapet ble også politianmeldt i Sverige etter mistanke om pyramidespill, og i Sveits opprettet myndighetene sak mot selskapet. I USA opplevde selskapet en rekke søksmål for villedende markedsføring, både fra kunder og myndigheter.I august 2015 ble Vemmas salgsvirksomhet suspendert etter en omfattende anmeldelse fra FTC der selskapet ble beskyldt for å være et gigantisk pyramidespill. Vemma anket avgjørelsen og fikk medhold i å kunne gjenoppta deler av virksomheten under visse betingelser, herunder at salgsrepresentantenes egne produktkjøp ikke kvalifiserte for kompensasjon, kun salg av produkter til kunder.


== Referanser ==


== Eksterne lenker ==
(en) Offisielt nettsted
Fylkesvei 1604

Fylkesvei 1604 går mellom Sagmoen og Mostu i Eidsvoll.
Frem til 2019 hadde veien betegnelsen fylkesvei 514.


== Kommuner og knutepunkter ==

 Eidsvoll


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1604
(no) Statens vegvesen – trafikkmeldinger